text: Regentparret fik børnestole
  27 maj 2011 kl. 09.23
  Regentparret fik to eksemplarer af den prisvindende børnestol Little Nobody af Horsens Byråd.
  - Jeg kan endda se, at de er i politisk korrekte farver, sagde borgmester Jan Trøjborg under receptionen i byrådssalen.
  Stolene, som er produceret af designfirmaet Hay, som dronningen senere fredag skal besøge, er lavet af genbrugte vand- og sodavandsflasker. Stolen fremstilles i en arbejdsgang.
  
  Iværksætter-eventyr
  Møbel- og designvirksomheden Hay er historien om en iværksætterdrøm, der for horsensfødte Rolf Hay endte som et regulært møbeleventyr, da han mødte Bestseller-grundlægger Troels Holch Povlsen. 
  ?Little Nobody?-stolen er blot et af mange prisvindende møbeldesigns, der siden 2002 er føjet til en kollektion drevet af ambitionen om at designe og producere møbler og tilbehør af internationalt appel. I dag har HAY hovedsæde i den gamle restaurerede Toldbod på havnen i Horsens og fire egne butikker i Danmark og Norge, og virksomhedens produkter kan købes verden over.
  